รัฐบาลไทย-ข่าวทำเนียบรัฐบาล-วธ. นำ "พลังบวร” ช่วยเหลือผู้ได้รับผลกระทบจากโควิด-19 ตั้งโรงทาน-ฉีดพ่นยาฆ่าเชื้อไวรัสในพื้นที่วัด-ศาสนสถานทั่วประเทศ [กระทรวงวัฒนธรรม]
วันเสาร์ที่ 11 เมษายน 2563
วธ. นํา "พลังบวร” ช่วยเหลือผู้ได้รับผลกระทบจากโควิด-19 ตั้งโรงทาน-ฉีดพ่นยาฆ่าเชื้อไวรัสในพื้นที่วัด-ศาสนสถานทั่วประเทศ [กระทรวงวัฒนธรรม]
วธ. นํา "พลังบวร” ช่วยเหลือผู้ได้รับผลกระทบจากโควิด-19 ตั้งโรงทาน-ฉีดพ่นยาฆ่าเชื้อไวรัสในพื้นที่วัด-ศาสนสถานทั่วประเทศ
วันที่ ๑๑ เมษายน 2563 ที่วัดยานนาวา เขตสาทร กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ 2563 เฉลิมพระเกียรติ โดยมี นายกฤษศญพงษ์ ศิริ ปลัดกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม และภาคีเครือข่ายด้านวัฒนธรรม เข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ตามที่สมเด็จพระอริย
วงศาคตญาณ สมเด็จพระสังฆราช สกลมหาสังฆปริณายก มีพระบัญชาให้วัดทั่วประเทศที่มีศักยภาพเพียงพอ จัดตั้งโรงทานเพื่อช่วยเหลือผู้ประสบความยากลําบากจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยให้คํานึงถึงความพร้อมของแต่ละวัด และบูรณาการร่วมกับหน่วยงานภาครัฐ ภาคเอกชน และภาคประชาสังคมในชุมชน รวมทั้ง ประสานงานร่วมกับหน่วยงาน บุคลากรทางการแพทย์และสาธารณสุขที่อยู่ในแต่ละพื้นที่ที่ดําเนินการจัดตั้งโรงทาน และการแจกจ่ายให้เป็นไปตามหลักสุขอนามัย รวมทั้งให้ปฏิบัติตามคําสั่ง มาตรการ และคําแนะนําของทางราชการอย่างเคร่งครัด
นายอิทธิพล กล่าวว่า ดังนั้น กระทรวงวัฒนธรรม (วธ.) ในฐานะหน่วยงานหลักที่ดําเนินการขับเคลื่อนความเข้มแข็งของ “บวร” โดยนําหลักการ “บวร : บ้าน วัด โรงเรียน” ไปขับเคลื่อนและดําเนินงานต่างๆ ให้เป็นแหล่งปลูกฝัง บ่มเพาะ และเผยแพร่องค์ความรู้ที่มีประโยชน์ รวมทั้งให้เป็นแหล่งกระจายข้อมูลข่าวสารที่ถูกต้องเกี่ยวกับการดําเนินนโยบายต่างๆ ของรัฐบาล และข่าวสารเหตุการณ์บ้านเมืองที่สําคัญเร่งด่วน เพื่อให้ประชาชนเข้าใจ และเข้าถึงโครงการต่างๆ ได้อย่างรวดเร็ว ทั่วถึงและเท่าเทียมกัน โดยดําเนินการนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) เพื่อสนองพระบัญชาสมเด็จพระสังฆราช และช่วยเหลือพระภิกษุ สามเณร ประชาชน โดยจัดตั้งโรงทานถวายภัตตาหารแด่พระสงฆ์ สามเณร และแจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้ นํากลับไปรับประทานที่บ้าน รวมทั้งฉีดพ่นยาฆ่าเชื้อไวรัสโคโรนา ๒๐๑๙ (COVID-19) ในพื้นที่บริเวณวัดและศาสนสถานทั่วประเทศ
ทั้งนี้ ที่ผ่านมากระทรวงวัฒนธรรมได้ดําเนินการในพื้นที่ส่วนกลางและส่วนภูมิภาค ประกอบด้วย พื้นที่กรุงเทพฯ ณ วัดไตรมิตรวิทยาราม วัดบพิตรพิมุข เขตสัมพันธวงศ์ วัดนาคปรก เขตภาษีเจริญ วัดอรุณราชวรารามวรมหาวิหาร เขตบางกอกใหญ่ และวัดยานนาวา เขตสาทร นอกจากนี้ มีแผนที่จะดําเนินการให้ครบ ๒๐ วัด ประกอบด้วย วัดบวรนิเวศวิหาร วัดราชประดิษฐสถิตมหาสีมาราม วัดสุทัศนเทพวราราม วัดราชบพิธสถิตมหาสีมาราม เขตพระนคร วัดเทพศิรินทราวาส เขตป้อมปราบศัตรูพ่าย วัดปากน้ํา เขตภาษีเจริญ วัดประยุรวงศาวาส เขตธนบุรี วัดเครือวัลย์ เขตบางกอกใหญ่ วัดปทุมคงคา เขตสัมพันธวงศ์ วัดพระศรีมหาธาตุ เขตบางเขน วัดปทุมวนาราม เขตปทุมวัน วัดพระราม 9 กาญจนาภิเษก เขตห้วยขวาง วัดราชผาติการาม วัดราชาธิวาสวิหาร เขตดุสิต และวัดวชิรธรรมสาทิตวรวิหาร เขตพระโขนง
สําหรับในส่วนภูมิภาค ได้ดําเนินการจัดตั้งโรงทานรวมทั้งสิ้น ๔๔ จังหวัด/147 โรงทาน รวมทั้งจัดอุปกรณ์ฉีดพ่นยาฆ่าเชื้อไวรัสโคโรนา ๒๐๑๙ (COVID-19) มอบให้กับสํานักงานวัฒนธรรมจังหวัดนําไปฉีดพ่นภายในอาคารสํานักงาน และในพื้นที่วัดและศาสนสถานต่าง ๆ